4

[bookmark: _GoBack]                                                                                                    Priedas


BIURO KONTEINERIŲ NUOMOS PASLAUGA
TECHNINĖ SPECIFIKACIJA

I SKYRIUS
BENDRIEJI REIKALAVIMAI

1. Biuro konteineris su vidine temperatūros kontrole (toliau -  konteineris), kurio išoriniai ilgio ir pločio matmenys su leistinais nuokrypiais turi atitikti standarto  ISO 668  reikalavimus:
· ilgis - ne mažiau kaip 5800 mm ir ne daugiau kaip 6100 mm;  
· plotis - ne mažiau kaip 2400 mm ir ne daugiau kaip 2650 mm; 
· aukštis - ne mažiau kaip 2580 mm ir ne daugiau kaip 2900 mm.
2. Konteinerio medžiagos turi būti nekenksmingos žmogaus sveikatai. Konteinerio viduje lakiųjų organinių junginių koncentracija ore neturi viršyti leistinos, žmogaus sveikatai nekenksmingos, ribos.
3. Konteineriai turi būti pastatyti ant betoninių trinkelių 500x500 (šeši atraminiai taškai), ne žemiau kaip 50 mm aukštyje ir horizontaliai išlyginti (paklaida iki 2 proc.). 
4. Konteinerių statymo vieta bus ant nelygaus žemės paviršiaus.
5. Prie rėmo, visuose konteinerio kampuose, turi būti privirinti kronšteinai, skirti kėlimui kranu, fiksavimui.
6. Konteineriai turi būti pritaikyti naudoti Lietuvos Respublikos klimatinėje juostoje, esant nuo - 30° C iki + 40° C temperatūrai.

II SKYRIUS
ĮRENGIMO REIKALAVIMAI

7. Konteineriai turi būti pagaminti suvirinant ir/arba surenkant varžtais plieno ir plieno lydinių konstrukcijas, kurios būtų atsparios klimato poveikiams. Visos konstrukcijos detalės turi būti nudažytos atspariais korozijai neryškios spalvos dažais.
8. Konteineriai turi būti tinkami naudoti: tvarkingi, nesulankstytos konstrukcijos, be deformacijų, korozijos židinių, įtrūkimų. Išorės ir vidaus apdaila nesusidėvėjusi, dažai neatsilupę, švarios, dažytos sienos, grindų danga nenusitrynusi. Konteinerių langai ir durys sandarios, jų mechanizmai veikiantys tinkamai.
9. Konteinerių išorė turi būti nudažyta vienoda spalva, be reklamų užrašų ant konteinerių.
10. Konteinerių sienos, grindys ir lubos (stogas) turi būti apšiltinti termoizoliacine medžiaga. Apšiltintų konteinerių sienų šilumos pralaidumas turi būti ne didesnis kaip U = 0,35 W/m²K, grindų – ne didesnis kaip U = 0,35 W/m²K, stogo – ne didesnis kaip U = 0,35 W/m²K, langų – ne didesnis kaip U=1,2 (W/m2K), durų – nedidesnis kaip U =1,6 W/m²K.
11. Konteinerių grindys turi būti padengtos neslidžia, atsparia mechaniniams poveikiams, lengvai valoma danga (gali būti iš vinilo medžiagos).
12. Konteineriuose turi būti sumontuoti ne mažiau kaip 2 langai. Langas turi turėti 3 padėčių varstymo mechanizmą ir integruotas bei iš vidaus valdomas apsaugines lauko žaliuzes. Ant lango turi būti įmontuotas tinklelis nuo uodų.
13. Visuose sujungtuose konteineriuose turi būti sumontuotos mažiausiai 1 (vienos) durys. Durys turi būti plieninės su pritraukėjais, apšiltintos iš vidaus mineraline vata. Duryse turi būti įmontuotos įleidžiamos spynos su užraktu iš išorės ir vidaus, bei pridedama po 3 vnt. raktų.
14. Prie konteinerių vidinių sienų pritvirtintos nuo 6 iki 8 vnt. rūbų pakabų.
15. Konteineriai turi būti sujungti į vieną didesnę atskirą patalpą be jokių vidinių pertvarų ar sienų.
16. Konteinerių išdėstymas gali būti koreguojamas vietoje, atsižvelgiant į vietovę ir technines galimybes.
III SKYRIUS
INŽINERINĖS ĮRANGOS REIKALAVIMAI

17. Konteineriuose turi būti sumontuoti šildymo įrenginiai (prietaisai), užtikrinantys stabilią +20° C  temperatūrą konteineryje žiemos sezono metu Lietuvoje. Šildymo įrenginiai (prietaisai) turi būti saugūs, nekelti nudegimo ir apsinuodijimo pavojaus, patogūs, išvalyti. Šildymo įrenginiai turi turėti apsaugą nuo perkaitimo, su elektroniniu reguliuojamu termostatu, neturi skleisti triukšmo.
18. Konteineriuose turi būti sumontuota kondicionavimo įranga, skirta oro vėsinimui arba šildymui, užtikrinanti vidutinę +20° C  temperatūrą šiltuoju metų laiku. Maksimalus triukšmo lygis veikiant šaldymo režimu neturėtų būti didesnis kaip 45 dB. Kondicionieriaus kompresorius turi būti pritvirtintas ant atskirų kronšteinų. 
19. Visa šildymo ir kondicionavimo įranga (prietaisai) turi būti reguliuojami.
20. Konteineriuose turi būti įrengta elektros saugos reikalavimus atitinkanti elektros ir įžeminimo instaliacija, kuri užtikrintų saugų konteinerių vidaus apšvietimą, šildymą bei kitų elektros prietaisų ir įrenginių eksploatavimą.
21. Kondicionavimo įrenginys turi būti pritvirtintas konteinerio gale ant atskirų kronšteinų, vamzdelis, kondensatui pašalinti, turi būti nuvestas iki konteinerio apačios (kondensatas neturi lašėti ant konteinerio sienų.
22. Prie konteinerių turi būti sumontuota aikštelė (cinkuota platforma), kuri skirta prieiti prie įėjimo durų.
IV SKYRIUS
ELEKTROS INSTALIACIJOS REIKALAVIMAI

23. Kiekvieno konteinerio vidinėje sienoje turi būti instaliuotos ne mažiau kaip 2 (dvi) dvigubos rozetės, 230 V, 16 A, su įžeminimu ir ne mažiau kaip 2 (du) SC kištukinių lizdų.
24. Išorėje į rėmą turi būti įleistos 2 (dvi) rozetės, 32 A, IP 44 ir galimybė pajungti MM 50/125, OM3 kabelį per instaliacinę movą. Konteineriai turi būti sujungti el. kabeliais į vientisą grandinę.
25. Kiekvieno konteinerio viduje turi būti užtikrintas tinkamas darbo vietų apšvietimas. Lubose turi būti sumontuoti šviestuvai su skaidriu gaubtu, 2 (du) vienetai. Kiekviename šviestuve po dvi LED 18 W lempas. Kiekvienam šviestuvui turi būti atskiras jungiklis.
26. Išvedžioti laidai turi būti paslėpti plastikiniuose loveliuose arba instaliacinėse movose.
27. Konteinerio viduje turi būti sumontuota paskirstymo dėžutė ne žemesnės kaip IP44 saugumo klasės.
28. Elektros grandinėje turi būti numatyti automatiniai išjungikliai: šviestuvams ne mažiau kaip 6 A, vidinėms rozetėms ne mažiau kaip 16 A, kondicionieriui ne mažiau kaip 20 A, išorinėms lauko rozetėms ne mažiau kaip 32 A.
29. Kiekviename konteineryje turi būti sumontuotas dūmų detektorius.
30. Prie kiekvienų konteinerio durų turi būti įrengti lauko šviestuvai su judesio detektoriais, kurie įsijungtų užfiksavę judesį.
31. Elektros srovės nuotėkio relė 30mA.
32. Įžeminimo terminalai: apatinėje rėmo dalyje, kiekviename kampe, turi būti išgręžtos skylutės įžeminimo terminalų ir strypų pajungimui. Už įžeminimo rinkinių pristatymą (strypai ir elementai konteinerių sujungimui į vientisą grandinę), pajungimą atsakingas nuomos paslaugos tiekėjas. Įžeminimo pajungimo taškai ant rėmo turi būti pažymėti aiškiai matomais ženklais su įspėjamu užrašu („Nepamirškite įžeminti konteinerio“).
33. Visos elektros instaliacijos turi būti atliktos laikantis  CENELEC standarto IEC 60364 arba lygiavertis  taisyklių dėl apsaugos nuo elektros smūgio, perkrovos ir trumpojo jungimo.
34. Kompiuterinio tinklo (SC kištukinių lizdų) įrengimui naudojamas  MM 50/125, OM3 kabelis.
35. Visi tinklo kabeliai turi būti paslėpti, pritvirtinti ir apsaugoti nuo mechaninio poveikio. Rozečių ir tinklų panelių lizdai privalo būti sužymėti (identifikuoti).

V SKYRIUS
KITI REIKALAVIMAI

36. Tiekėjas turi teisę ir galimybę įvertinti konteinerių pastatymo vietas paruošiamiesiems darbams, būtiniems konteinerių pastatymui ir užtikrinantiems konteinerių funkcionavimą užsakovo nurodytoje vietoje.
37. Techninės priežiūros vykdymas fiksuojamas techninio aptarnavimo žurnale, kurio formą patvirtina užsakovas, suderinęs su tiekėju.
38. Langų, radiatoriaus, kondicionieriaus, rozečių bei kitos įrangos išdėstymo vietos turi būti suderintos su užsakovu po sutarties pasirašymo.
39. Užsakovas turi teisę:
· kontroliuoti ir dalyvauti tiekėjo techninės priežiūros vykdyme;
· konteineriuose naudoti visus užsakovo darbui reikalingus elektros prietaisus;
· eksploatuoti konteinerius pagal konteinerių techninę paskirtį.
40. Būtinai turi būti pateiktas aprašymas šiomis temomis:
· Grindų dangos ir sienų rekomenduojamos valymo cheminės priemonės;
· Temperatūros kontrolės el. įrenginių naudojimo instrukcijos;
· Leistinas saugus atstumas nuo šildymo ir šaldymo įrenginių;
· Konteinerio brėžiniai su išoriniais ir vidiniais matmenimis;
· Elektros laidų išvedžiojimo schemos, paskirstymo dėžės aprašymas.
41. Tiekėjas turi paruošti ir pateikti konteinerių ir įrangos naudojimo instrukciją. Dokumentai turi būti lietuvių kalba. Konteinerių pristatymo metu kondicionierių ir šildymo įrenginių naudojimo instrukcija turi būti pateikta ant spausdinto popieriaus (susegta). Naudojimo instrukcijoje turi būti aprašyta ir vizualiai (su nuotraukomis) paaiškinta, kaip reikia teisingai eksploatuoti ir prižiūrėti konteinerį.
42. Konteineriai turi atitikti Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus,  tvarkos aprašo patvirtinimo“ (toliau – Aprašas) bent vieną iš Aprašo 4.4.4.4. arba 4.4.4.5. p. numatytų aplinkosauginių principų viename, keliuose ar visuose produkto gyvavimo ciklo etapuose.
VI SKYRIUS
NUOMOS PASLAUGOS REIKALAVIMAI

43. Nuomojamų konteinerių kiekis – 3 vnt.
44. Konteinerių pristatymo vieta – Kapsų g. 44, Vilnius. Turi būti pristatyti ne vėliau kaip per 14 (keturiolika) darbo dienų nuo sutarties pasirašymo dienos.
45. Konteinerių nuomos laikotarpis ne mažiau kaip 12 mėnesių su galimybe pratęsti sutartį dar 2 kartus po 12 mėnesių laikotarpiui.
46. Visi konteineriai tiekėjo lėšomis ir priemonėmis turi būti atvežti, pastatyti ir paruošti eksploatacijai užsakovo nurodytoje teritorijoje.
47. Konteineriai tiekėjo lėšomis ir priemonėmis turi būti pajungti prie užsakovo išorės elektros tinklo (atstumas iki užsakovo elektros skydo ne didesnis, kaip 200 m.).  Kabelio dalis, kuri bus tiesiama per patalpą turi būti pritvirtinta prie sienos, kad negulėtų ant grindų, o kabelio dalis, kuri bus lauke, turi būti pakelta nuo žemės ne mažiau kaip du metrai. Kabelio pakėlimui gali būti naudojami mediniai, metaliniai kuolai ar kitos reikalingos medžiagos. 
48. Konteineriai turi būti „Perdavimo - priėmimo aktu“ perduoti užsakovui nuomos laikotarpiui. Taip pat turi būti pateiktas perduodamų nuomojamų materialinių vertybių, esančių konteineryje aprašas; 
49. Pasibaigus nuomos laikotarpiui, tiekėjas savo lėšomis ir priemonėmis turi  išmontuoti ir išvežti konteinerius bei perduoti tvarkingą teritoriją užsakovui.
50. Galimybė nuomotis baldų komplektus (rūbų spintos 2 vnt., biuro stalai 2 vnt.). 
51. Tiekėjas visą nuomos laikotarpį atsako už biuro konteineriuose sumontuotos įrangos ir įrengimų techninę priežiūrą.
52. Įrangai sugedus, tiekėjas turi ją suremontuoti arba pakeisti kita ne vėliau kaip per 5 darbo dienas nuo raštiško (el. paštu arba kitomis susirašinėjimo priemonėmis) užsakovo pranešimo.
53. Tiekėjas turi užtikrinti kokybišką nuomą ir techninę priežiūrą, laikydamasis teisinių ir techninių reikalavimų.
54. Techninė priežiūra turi būti teikiama tiekėjo priemonėmis (medžiagomis, preparatais, detalėmis, atsarginėmis dalimis ir t. t.), įranga, technika, įrankiais ir transportu. 
55. Tiekėjas privalo skirti asmenį, atsakingą už techninės priežiūros organizavimą, kokybę ir kontrolę.
56. Tiekėjas, organizuodamas bei vykdydamas techninę priežiūrą užsakovo teritorijoje, savo darbuotojus aprūpina darbo įrankiais ir apsaugos priemonėmis, užtikrina darbuotojų saugą ir sveikatą.
57. Tiekėjo darbuotojai privalo laikytis Lietuvos kariuomenės padalinio, kuriame teikiamos paslaugos, vidaus tvarkos taisyklių.


